# FAKTA OM AFFALD FRA LANDBRUG

## Affaldssortering

På dit landbrug skal alt affald sorteres - både affald fra din produktion og fra dit frokostrum.

* Affald der kan genanvendes eller genbruges, skal du sortere i hver sin beholder f.eks. plast, pap, glas og metal.
* Bigbags, landbrugsfolie, plastsække fra foder m.m. kan ofte genanvendes.
* Snak med renovatøren og få beholdere til alt dit genanvendelige affald.
* Der er penge at spare, hvis du vælger tømning efter behov.
* Få mærket dine affaldsbeholdere med piktogrammer, så er det enkelt for alle at sortere affaldet.
* Klinisk risikoaffald, kanyler, tomme medicinflasker m.m. kan afhentes af Esbjerg Affaldshåndtering. De kan kontaktes på tlf.: 76 16 18 91 eller på e-mail: [eah93@esbjerg.dk](mailto:eah93@esbjerg.dk)

## Vidste du at...

Affald ofte er en værdifuld ressource. Når du sorterer affaldet, kan det indgå i fremstillingen af nye produkter.

Du kan ofte få penge for dit affald f.eks. plast, pap og papir.

Farligt affald, olier og kemikalier skal opbevares korrekt, så du undgår forurening. Se Vejen Kommunes "Forskrift for opbevaring af olier og kemikalier" på [www.vejen.dk/affalderhverv](http://www.vejen.dk/affalderhverv).

## Genbrugspladsen

På Vejen Kommunes genbrugspladser kan du komme af med affald, der i karakter minder og husholdningsaffald.

Der er adgang til genbrugspladsen:

* Med årsabonnement eller enkeltbesøg
* For køretøjer med en totalvægt på 3.500 kg med trailer

Vær opmærksom på, at du skal sortere dit affald rigtigt på genbrugspladsen. Spørg pladspersonalet, hvis du er i tvivl.

## HUSK

Glødepærer og varmelamper skal afleveres i ”lyskilder”.